Drenge uge 2018

Så er det atter tid til en ordentlig omgang drengehørm i fritteren. Vi kører årets drengeuge fra tirsdag den 17. april til og med fredag den 20. april.

Tirsdag: Vi tager på cykeltur op til Joans forældre. Dagen står på bålhygge med pølser og brød, fiskeri og tømmerflådesejlads. Alle drenge skal medbringe cykel, cykelhjelm. Hvis de ønsker at fiske, skal de medbringe en fiskestang hjemmefra. Vi er hjemme senest klokken 16.30.

Onsdag: Nak og Æd. Mads skaffer en masse fisk, ved et dambrug. Drengene skal fange fiskene i et kar, med deres bare næver og så skal den ellers aflives og tilberedes med lækre grøntsager over bålet.

Torsdag: Vi kan ikke afsløre hvad dagen byder på, andet end at der er garanti for fart over feltet.

Fredag: Vi tager en slapper med godter, og en god drengerøvs film.

Håber på at rigtig mange af jer vil være med i drengeuge. Mange hilsner Joan og Mads.